Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin pääministeri Netanjahu uhkaa Hamasia vastatoimilla, -
ellei kansainvälisesti terroristi- ryhmäksi luokiteltu Hamas -
pysäytä väkivaltaa Gazan ja Israelin rajalla.
YK:n valvoma Kuneitran raja-asema Israelin ja Syyrian rajalla -
avattiin tänään ensikertaa neljään vuoteen.
Turkin vapauttama pastori Brunson palasi Yhdysvaltoihin lauantaina.
Hän vietti kaksi vuotta vankilassa ja kolme kuukautta kotiarestissa.
Hän sai 3 v:n 1 kk:n tuomion tuomion syytettynä terrorismista.
Noin 15 000 palestiinalaista mellakoi viikonlopun aikana väkivaltaisesti.
He polttivat renkaita sekä heittivät kiviä ja räjähteitä raja-aidalle -
kohti israelilaissotilaita.
Seitsemän palestiinalaista kuoli. Yli sadan kerrotaan loukkaantuneen.
Israelin puolustusvoimien mukaan kolme palestiinalaista kuoli luoteihin -
heidän tunkeuduttua Israelin alueelle ja lähestyttyä sotilaiden asemaa.
Heidän kerrotaan kuuluneen 20 palestiinalaisten ryhmään, -
jotka tulivat rajan yli Israeliin räjäytettyään reiän raja-aitaan.
Puolustusvoimat kutsui tapausta "terrori-iskun yritykseksi, -
jonka puolustusvoimat esti ammattitaitoisesti ja nopeasti -
ja näin siviilit ja maata puolustaneet välttyivät terrori-iskulta.
Israelin puolustusministeri Lieberman määräsi keskeytettäväksi -
polttoaineen ja kaasun viennin Gazaan. Hän tähdensi, -
että ellei väkivalta, mm. palavien leijojen ja ilmapallojen käyttö, lopu, -
Israel keskeyttää dieselin ja polttoaineen kuljetukset.
Tiettyjen hyödykkeiden kuljetusten keskeyttämisen lisäksi -
Israelin pääministeri Netanjahu uhkasi Hamasia myös vastatoimilla.
Sanoma ei ole tainnut mennä perille.
Ellei Hamas lopeta väkivaltaisia hyökkäyksiä meitä vastaan, -
ne lopetetaan toisella tavalla, ja se tulee tekemään kipeää. Tosi kipeää.
Olemme tarttumaisillamme erilaisiin toimenpiteisiin.
Toimenpiteisiin, joista osa on erittäin voimakkaita.
Jos Hamas on järkevä, se lopettaa hyökkäykset -
ja nämä väkivaltaiset häiriöt ― heti paikalla.
Netanjahun varoitus kuultiin Gazassa. Hamas-johtaja Haniya, -
joka hänkin osallistui mellakoihin, julisti: -
"Mielenosoitukset jatkuvat, kunnes Gazan saarto lopetetaan."
TV7 kuuli Israelin hallitustahoilta, että kabinetin kokouksessa sovittiin, -
että Israel katsoo vielä tämän viikon perjantain, mitä Hamas tekee.
Viranomainen sanoi, että jos väkivalta jatkuu, Israel koventaa vastatoimia.
Hän sanoi, että Israel on yrittänyt kaikin tavoin estää tilanteen yltymisen,
mutta keinot ovat ehtymässä ja Hamas pakottaa Israelin sotaan.
Presidentti ja PLO-johtaja Abbasin Fatah-puolueen edustajat -
ovat vaatineet tätä hajottamaan palestiinalaisparlamentin.
Näin pyritään painostamaan Hamasia luopumaan vallasta Gazassa.
Hamasilla on enemmistö palestiinalaisparlamentissa, -
joka valittiin toistaiseksi viimeisissä vaaleissa noin 12 vuotta sitten.
Parlamentti on ollut toimintakyvytön -
Hamasin otettua väkisin vallan Gazassa vuonna 2007.
Siitä huolimatta Hamasin edustajat parlamentissa -
saavat palestiinalaishallinnolta noin 2 600 euron kuukausipalkkaa.
Fatahin vallankumousneuvosto vaati PLO:n keskuskomiteaa -
hajottamaan parlamentin toimintakyvyttömänä.
Hamas vastusti vaatimusta sanomalla, ettei kenelläkään ole valtaa -
hajottaa palestiinalaisparlamenttia.
YK:n valvoma Kuneitran raja-asema Israelin ja Syyrian rajalla -
avattiin tänään ensikertaa neljään vuoteen.
Raja-asema on ollut suljettuna islamistiryhmien otettua haltuunsa -
Syyrian puoleiset Golanin kukkulat neljä vuotta sitten Syyrian sodassa.
Nyt kun Assadin armeija on palannut alueelle, -
Israel päätti avata raja-aseman, joka on maiden ainoa rajanylityspaikka.
Toistaiseksi vain YK-joukot saavat kulkea sen läpi.
Sitä ei avata tavara- ja henkilöliikenteelle kuten ennen.
Myös Jordania päätti avata jälleen raja-asemansa Syyriaan tänään -
kolmen vuoden tauon jälkeen. Jordania ja Syyria sopivat asiasta.
Jordanian hallinnon tiedottaja Jumana Ghunaimat sanoi, -
että rajanylityspaikka on maiden kaupan valtaväylällä -
ja palvelee kuljetusyhteyksiä muihinkin maihin.
Syyrian sisäministeri al-Sha'ar sanoi, -
että päätös on uusi lehti maiden suhteissa.
Turkki antoi evankelikaalipastori Brunsonille 3 v:n ja 1 kk:n tuomion -
syytettynä terrorismista.
Hän on ollut kaksi vuotta vankilassa ja kolme kuukautta kotiarestissa.
Oikeus katsoi sen riittäneen ja vapautti pastorin.
Brunson vietiin välittömästi lentokoneella Turkista Saksaan.
Lääkäri tarkisti hänen kuntonsa, minkä jälkeen hänet vietiin Washingtoniin, -
jossa presidentti Trump otti hänet vastaan.
Päivä on ollut mielenkiintoinen.
Kuten luultavasti kuulitte, sanoin hetki sitten: -
Turkkilaisvankilasta Valkoiseen taloon 24 tunnissa.
Ei hullumpaa itse asiassa.
Pastori Brunson kiitti Trumpia vaikuttamisesta vapautumiseen.
Turkissa 25 vuotta työskennellyt Brunson sanoi, -
että pitkästä vankeudesta huolimatta hän yhä rakastaa turkkilaisia.
Lisäksi pastori rukoili Trumpin puolesta.
Herra Jumala, vuodata Pyhä Henkesi presidentti Trumpin ylle.
Anna yliluonnollista viisautta toteuttaa suunnitelmasi tälle maalle ja hänelle.
Anna viisautta, miten johtaa maatamme vanhurskauteen.
Anna sitkeyttä, kestävyyttä ja rohkeutta puolustaa totuutta.
Varjele häntä vihollisen panettelulta. Niiltä, jotka tahtovat horjuttaa.
Tee hänestä suuri siunaus tälle maalle.
Täytä hänet viisaudellasi, voimallasi ja kestävyydelläsi. Siunaamme häntä.
Jeesuksen nimessä me siunaamme sinua, aamen.
Yhdysvaltalaispäättäjät vaativat Turkkia vapauttamaan vielä -
terrorismista syytetyn turkkilaisamerik- kalaisen entisen NASA:n tutkijan -
ja kolme USA:n konsulaatin työntekijää, jotka myös on pidätetty.
Turkin ulkoministeri Cavusoglu kommentoi Brunsonin vapauttamista -
sanomalla, että hän toivoo Yhdysvaltojen ymmärtävän, -
etteivät painostus ja muut keinot tehoa Turkkiin.
Uskon ja toivon Yhdysvaltojen ymmärtäneen, -
etteivät painostus ja muut keinot tehoa Turkkiin.
Sen täytyy jättää päätökset itsenäiselle tuomioistuimelle.
Sen päätöksiä tulee kunnioittaa.
Kiitos seurasta! Meitä voi katsoa myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Lisää ajantasaista tietoa saa tilaamalla YouTube-kanavan TV7 Israel News.
Olen Jonathan Hessen. Rukoilkaa rauhaa Israelille ja Jerusalemille!
Huomiseen.
Suomennos: Marianne Tenetz